Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 853

8. évfolyam A tanulók sajátítsák el a legfontosabb szerves és szervetlen anyagokkal kapcsolatos ismereteket! A megismert anyagokat jellemezzék összetételük, fizikai és kémiai tulajdonságaik szerint, tudják, melyek közülük a környezetre és az élõ szervezetre veszélyesek, legyenek tisztában a gyakorlati vonatkozásokkal! Legyenek képesek munkalapok alapján egyszerû kísérletek és megfigyelések önálló elvégzésére, az így nyert adatok áttekinthetõ összefoglalására (pl. táblázat, grafikon), a mérési eredmények és egyéb adatok értelmezésére és egyszerû következtetések önálló levonására, jegyzõkönyv írására! Tudják alkalmazni a megszerzett kémiai ismereteiket! Legyenek képesek az életkoruknak megfelelõ nyomtatott és elektronikus sajtótermékek, könyvek és egyéb ismerethordozók értelmes használatára: az információk megszerzésére, rendszerezésére és alkalmazására! Legyenek képesek megszerzett ismereteiket a mindennapi jelenségek magyarázatában alkalmazni! Ismereteiket a szaknyelv használatával szóban és írásban világosan, nyelvileg igényesen fogalmazzák meg!

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes